《送谈九归里行赴浙东时同客于湖四首 其四》
清代·殷葆诚

相逢知有日，无复恨天涯。旅况何堪说，离愁强自排。

风云男子志，雨雪故人怀。执手殷勤嘱，鱼书莫久乖。

作者简介：字亦平，郡优廪生。为人喜交游，饶肝胆。洞烛时艰，知举业不足以救国，乃专致力于经世之学，尤熟谙舆地。缪艺风先生创办江宁高等学堂，邀君共事，极得襄赞之力。积资保训导，会鼎革事遂寝，晚年就养青岛，怡情山水之外，兼以音律自娱。偶得消渴疾，遂以不起，年七十一。同治元年生。